રાજકોટ અને મેટોડામાં દોઢ કલાકના અંતરે થયેલી બે બે હત્યાના બનાવથી શહેર, જિલ્લાની પોલીસ દોડતી થઇ ગઇ હતી. દરમિયાન બન્ને હત્યામાં મેટોડાના કિશન સુરેશભાઇ વાંજા અને રાજકોટના ખોડિયારપરાના સાગર પ્રવિણભાઇ બગથરીયાની સંડોવણી હોવાની ક્રાઇમ બ્રાંચને માહિતી મળી હતી. એસીપી જયદિપસિંહ સરવૈયા, પીઆઇ એચ.એમ.ગઢવીના માર્ગદર્શન હેઠળ પીએસઆઇ મહાવિરસિંહ જાડેજા, પ્રતાપસિંહ ઝાલા, યોગેન્દ્રસિંહ જાડેજા સહિતના સ્ટાફે સાગરને અટકાયતમાં લઇ લીધો હતો. બીજી તરફ લોધિકાના મહિલા પીએસઆઇ એચ.પી.ગઢવી, ખોડુભા જાડેજા સહિતના સ્ટાફે કિશન વાંજાને ઉઠાવી લીધો હતો. બન્ને મિત્રએ એક બીજાની મદદથી દુશ્મનને પતાવી દીધા હતા અને બન્ને બનાવમાં સ્ત્રીપાત્ર કારણભૂત હોવાનું ખુલ્યું છે.